2.

Spremembe obveznosti javne službe so naslednje: A. NAJMANJŠA POGOSTOST LETOV IN NAJMANJŠE ŠTEVILO SEDEŽEV, KI SO VSAK TEDEN NA RAZPOLAGO NA VSAKI PROGI: Atene–Astipalaia — Štirje povratni leti na teden in skupno 60 sedežev na teden v vsaki smeri pozimi. — Pet povratnih letov na teden in skupno 75 sedežev na teden v vsaki smeri poleti. Atene–Ikaria — Štirje povratni leti na teden in skupno 140 sedežev na teden v vsaki smeri pozimi. — Šest povratnih letov na teden in skupno 210 sedežev na teden v vsaki smeri poleti. Atene–Leros — Šest povratnih letov na teden in skupno 132 sedežev na teden v vsaki smeri pozimi. — Osem povratnih letov na teden in skupno 176 sedežev na teden v vsaki smeri poleti. Atene–Milos — Sedem povratnih letov na teden in skupno 210 sedežev na teden v vsaki smeri pozimi. — Osem povratnih letov na teden in skupno 240 sedežev na teden v vsaki smeri poleti. Atene–Skiros — Dva povratna leta na teden in skupno 20 sedežev na teden v vsaki smeri pozimi. — Trije povratni leti na teden in skupno 30 sedežev na teden v vsaki smeri poleti. Solun–Samos — Dva povratna leta na teden in skupno 30 sedežev na teden v vsaki smeri pozimi. — Trije povratni leti na teden in skupno 45 sedežev na teden v vsaki smeri poleti. Solun–Hios — Dva povratna leta na teden in skupno 30 sedežev na teden v vsaki smeri pozimi. — Trije povratni leti na teden in skupno 45 sedežev na teden v vsaki smeri poleti. Limnos–Mitilini–Hios–Samos–Rodos — Limnos–Mitilini–Rodos Dva povratna leta na teden in skupno 20 sedežev na teden v vsaki smeri vse leto. — Limnos–Mitilini–Hios–Rodos En povratni let na teden in skupno 20 sedežev na teden v vsaki smeri vse leto. — Limnos–Mitilini–Samos–Rodos En povratni let na teden in skupno 20 sedežev na teden v vsaki smeri vse leto. — Limnos–Mitilini–Hios–Samos–Rodos En povratni let na teden in skupno 20 sedežev na teden v vsaki smeri vse leto. Rodos–Karpatos–Kasos — Rodos–Karpatos — Štirje povratni leti na teden in skupno 200 sedežev na teden v vsaki smeri pozimi. — Šest povratnih letov na teden in skupno 300 sedežev na teden v vsaki smeri poleti. — Rodos–Karpatos–Kasos — Štirje povratni leti na teden in skupno 200 sedežev na teden v vsaki smeri pozimi. — Šest povratnih letov na teden in skupno 300 sedežev na teden v vsaki smeri poleti. Rodos–Kastelorizo — Štirje povratni leti na teden in skupno 80 sedežev na teden v vsaki smeri pozimi. — Šest povratnih letov na teden in skupno 120 sedežev na teden v vsaki smeri poleti. Trajanje zimskega in poletnega obdobja določi IATA (Mednarodno združenje letalskih prevoznikov). Če je povprečna zasedenost vseh letov na eni progi v predhodnem obdobju presegla 75 %, se lahko najmanjša pogostost letov na teden ali najmanjše število sedežev, ki so na razpolago vsak teden, poveča sorazmerno z ugotovljenim povečanjem zasedenosti. O takem povečanju se šest mesecev, preden se začne uporabljati, s priporočenim pismom obvesti prevoznik, ki opravlja zračni prevoz, in začne veljati šele takrat, ko ga Evropska komisija objavi v Uradnem listu Evropske unije. Kadar zrakoplovi, ki se uporabljajo, nimajo potrebnih zmogljivosti za pokrivanje najmanjše tedenske razpoložljivosti sedežev (določene v odstavku 2(a)), se lahko pogostost letov poveča skladno s tem. Če so leti odpovedani zaradi vremenskih razmer, se morajo, da bi se izpolnila tedenska zahteva, opraviti v dnevih takoj zatem, ob upoštevanju najmanjšega števila sedežev, ki mora biti na razpolago na podlagi odstavka 2(a). B. TARIFE Referenčna cena enosmernega prevoza v ekonomskem razredu ne sme presegati naslednjih zneskov: — Atene–Astipalaia: 50 eurov — Atene–Ikaria: 44 eurov — Atene–Leros: 51 eurov — Atene–Milos: 34 eurov — Atene–Skiros: 31 eurov — Solun–Samos: 67 eurov — Solun–Hios: 57 eurov — Limnos–Rodos: 56 eurov — Limnos–Mitilini: 34 eurov — Limnos–Hios: 34 eurov — Limnos–Samos: 34 eurov — Mitilini–Hios: 26 eurov — Mitilini–Samos: 34 eurov — Mitilini–Rodos: 50 eurov — Hios–Samos: 26 eurov — Hios–Rodos: 38 eurov — Samos–Rodos: 34 eurov — Rodos–Kasos: 32 eurov — Rodos–Karpatos: 26 eurov — Karpatos–Kasos: 20 eurov — Rodos–Kastelorizo: 23 eurov Zgornji zneski se lahko povečajo ob nepredvidenem povečanju stroškov opravljanja zračnega prevoza iz razlogov, na katere prevoznik ne more vplivati. O takem povečanju se obvesti prevoznik, ki opravlja zračni prevoz, in začne veljati šele takrat, ko ga Evropska komisija objavi v Uradnem listu Evropske unije. C. NAJMANJŠA POGOSTOST LETOV V skladu s členom 4(1)(c) Uredbe (EGS) št. 2408/92 mora prevoznik, ki namerava opravljati redni zračni prevoz na teh progah, jamčiti, da bo opravljal prevoz na progi neprekinjeno najmanj dvanajst mesecev. Število letov, odpovedanih iz razlogov, za katere je odgovoren prevoznik, ne sme presegati 2 % skupnega števila letov na leto, razen v primerih višje sile. Če namerava letalski prevoznik prenehati opravljati prevoze na kateri koli od zgoraj navedenih prog, mora najmanj šest mesecev pred prekinitvijo opravljanja prevozov o tem obvestiti upravo za civilno letalstvo, direkcijo za zračni promet, oddelek za dvostranske sporazume o zračnem prometu.